CELEX: 62014TN0755
Language: et
Date: 2014-11-14 00:00:00
Title: Kohtuasi T-755/14: 14. novembril 2014 esitatud hagi – Herbert Smith Freehills versus komisjon

26.1.2015   
            
            
               ET
            
            
               Euroopa Liidu Teataja
            
            
               C 26/37
            
         14. novembril 2014 esitatud hagi – Herbert Smith Freehills versus komisjon
   (Kohtuasi T-755/14)
   (2015/C 026/48)
   Kohtumenetluse keel: inglise
   
      Pooled
   
   
      Hageja: Herbert Smith Freehills LLP (London, Ühendkuningriik) (esindaja: advokaat P. Wytinck)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 24. septembri 2014. aasta otsus GESTDEM 2014/2070, ja
            
         
               —
            
            
               mõista Euroopa Komisjonilt välja hageja kohtukulud käesolevas menetluses.
            
         
      Väited ja peamised argumendid
   
   Oma hagiga palub hageja tühistada 24. septembri 2014. aasta otsus GESTDEM 2014/2070, millega komisjon keeldus rahuldamast hageja taotlus tutvuda määruse nr 1049/2001 (1) alusel teatud dokumentidega, mis on seotud Euroopa Parlamendi ja nõukogu 3. aprilli 2014. aasta direktiivi 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ (2) vastuvõtmisega.
   Hagi põhjendamiseks esitab hageja kolm väidet.
   
               1.
            
            
               Esimene väide, mille kohaselt komisjon rikkus määruse (EÜ) nr 1049/2001 artikli 4 lõiget 2, kuna ükski komisjoni poolt avalikustamata dokument ei ole hõlmatud kohtumenetlust kaitsva erandiga.
            
         
               2.
            
            
               Teine väide, mille kohaselt komisjon rikkus määruse (EÜ) nr 1049/2001 artikli 4 lõiget 2, kuna mõned komisjoni poolt avalikustamata dokumendid ei ole hõlmatud õigusnõustamist kaitsva erandiga.
            
         
               3.
            
            
               Kolmas väide, mille kohaselt komisjon rikkus määruse (EÜ) nr 1049/2001 artikli 4 lõiget 2, kuna hageja juurdepääsutaotluses määratletud dokumentide avaldamine teenib ülekaalukaid üldisi huve.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).
   
      (2)  ELT L 127, lk 1.